ŠKOLSKÝ

PORIADOK

ŠKOLSKÉHO INTERNÁTU

**Účinnosť od: 1.9.2023**

#### PREAMBULA

Školský internát pri SOŠ technickej, Vranovská 4, Bratislava je výchovno-vzdelávacie zariadenie pre žiakov bratislavských stredných škôl s trvalým pobytom mimo Bratislavy. Školský internát (ďalej len ŠI) zabezpečuje ubytovaným žiakom výchovno-vzdelávaciu starostlivosť v čase mimo vyučovania, ubytovanie a stravovanie.

ŠI dôsledne dodržiava Všeobecnú deklaráciu ľudských práv, Listinu základných práv a slobôd, Ústavu SR, Deklaráciu práv dieťaťa, Dohovor o právach dieťaťa a iné platné dokumenty vo vzťahu k žiakom, pedagógom i ostatným zamestnancom školy.

Z tohto dôvodu sa ustanovuje nasledovný Školský poriadok školského internátu, ktorý vychádza zo Zákona č. 245/2008 Z. z. Ministerstva školstva Slovenskej republiky o výchove a vzdelávaní a o zmene a doplnení niektorých zákonov, Vyhlášky č. 22/2022 Z. z. o školských výchovno-vzdelávacích zariadeniach.

1. **VŠEOBECNÉ USTANOVENIA**

**A.1. Organizácia školského roka**

1. ŠI poskytuje žiakom ubytovanie v čase školského vyučovania t.j. počas školského roka.
2. V budove ŠI na ul. Vranovskej č.2 poskytujeme ubytovanie od nedele do piatku. Žiaci odchádzajú na víkend domov.
3. V budove ŠI na ul. Vranovskej č. 4 poskytujeme ubytovanie v nepretržitej prevádzke, s výnimkou školských prázdnin.
4. Obdobie školských prázdnin tvoria jesenné prázdniny, vianočné prázdniny, jarné prázdniny, veľkonočné prázdniny a letné prázdniny.
5. Ak dôjde k nepredvídanej udalosti, najmä k živelnej pohrome, k havarijnej situácii, k epidémii alebo k pandémii riadi sa ŠI nariadeniami a usmerneniami riaditeľa školy a ŠI, prípadne zriaďovateľa.

**A.2. Organizácia dňa**

A.2.1. Režim dňa

1. ***pondelok – piatok***

|  |  |
| --- | --- |
| 6.30 | budíček, kontrola žiakov a izieb |
| 6.30 – 7.30 | ranná hygiena, raňajky, úprava izieb, odchod do školy |

Pre žiakov, ktorí majú vyučovanie až popoludní

|  |  |
| --- | --- |
| 8.00 – 10.00 | osobná hygiena, úprava izieb, raňajky |
| 10.00 – 12.00 | príprava na vyučovanie, osobné voľno, odchod do školy |

Organizácia v popoludňajších hodinách

|  |  |
| --- | --- |
| **12.00 – 14.00** | obed, osobné voľno, individuálna záujmová činnosť |
| **14.00 – 21.00** | záujmová výchovná činnosť podľa výchovného plánu a aktuálnej ponuky, vychádzky, krúžky, tréningy, kultúrne podujatia |
| 17.00 – 20.00 | odporúčaný čas na štúdium a prípravu na vyučovanie |
| 17.30 – 18.30 | večera |
| 19.00 – 21.00 | záujmové aktivity v ŠI (telocvičňa, stolný tenis, kultúrne podujatia, večierky, ...) |
| **21.00 – 22.00** | príprava do školy, individuálne štúdium, osobná hygiena, príprava na večierku |
| **22.00 – 06.00** | večierka, kontrola dodržiavania nočného pokoja |

1. ***piatok***

*Internát na Vranovskej 2* – žiaci musia opustiť internát do 15.00

*Internát na Vranovskej 4* – žiaci, ktorí odchádzajú domov opustia internát do 15.00

Režim pre zostávajúcich na víkend

|  |  |
| --- | --- |
| 16.00 – 21.00 | vychádzky podľa veku žiaka |
| 21.00 – 22.00 | večerná kontrola prítomných |
| 22.00 – 06.00 | Nočný pokoj |

1. ***sobota, nedeľa***

|  |  |
| --- | --- |
| 8.00 – 12.00 | individuálna záujmová činnosť |
| 12.00 – 17.00 | záujmové aktivity, vychádzky |
| 17.00 – 21.00 | príprava na vyučovanie, štúdium |
| 21.00 – 22.00 | večerná kontrola prítomných |
| 22.00 – 06.00 | Nočný pokoj |

1. ***V nedeľu je príchod do školského internátu v čase od 14.00 do 21.00 !***

A.2.2. Vychádzky žiakov

1. žiaci do 15. rokov /vrátane/ – do 19.00 hod
2. žiaci do 17. rokov /vrátane/ – do 20.00 hod
3. žiaci od 18. rokov – do 21.00 hod

Po 21.00 hod sú povolené vychádzky žiakom len na základe dokladu o školskej akcii, záujmovej činnosti, tréningu mimo ŠI, návštevy koncertu, divadelného predstavenia, opery, baletu. Žiaci mladší ako 18. rokov musia predložiť aj súhlas zákonného zástupcu.

**A.3. Prijímanie, prepúšťanie a vylúčenie žiakov**

O ubytovanie v ŠI sa môže uchádzať zákonný zástupca žiaka, alebo plnoletý žiak, ktorý bol prijatý na strednú školu v Bratislave, prihláškou do školského internátu. Prihlášku je možné poslať poštou, prípadne elektronicky na adresu ŠI, najneskôr do 10. júna v príslušnom kalendárnom roku. Prihláška je k dispozícii aj na stránke školy <https://www.sostvranovska.sk/pre-studentov/internat/>. Kritériá prijímania žiakov sú zverejnené na stránke školy. Prednostne sú prijímaní žiaci SOŠ technickej, žiaci štátnych stredných škôl v pôsobnosti zriaďovateľa BSK, žiaci ostatných štátnych škôl, a potom žiaci cirkevných a súkromných škôl. Jedným z kritérií je aj dátum podania prihlášky a taktiež vzdialenosť bydliska. Prijatie do ŠI platí len na jeden školský rok. O prijatí/neprijatí bude žiadateľ, teda plnoletý žiak alebo zákonný zástupca, písomne informovaný najneskôr do 30. júna.

A.3.1. Skončenie pobytu v ŠI

1. ***Dôvod***
2. Na základe písomného oznámenia zákonného zástupcu žiaka, alebo plnoletého žiaka
3. Predčasné ukončenie štúdia
4. Vylúčenie z ŠI
5. Zákonný zástupca žiaka, alebo plnoletý žiak mešká s platbou príspevku na úhradu nákladov na ubytovanie viac ako jeden mesiac
6. Skončenie školského roka
7. ***Vysťahovanie z ŠI***
8. V deň ukončenia štúdia
9. V prípade vylúčenia z ŠI podľa rozhodnutia, v určený deň
10. Na základe žiadosti, podľa dohody medzi zákonným zástupcom, plnoletým žiakom a vedením ŠI
11. Pri nezaplatení poplatku za ubytovanie k poslednému dňu nezaplateného mesiaca
12. Skončenie školského roka, v posledný deň školského vyučovania do 13.00 hod
13. ***V deň vysťahovania je ubytovaný žiak povinný:***
14. vysťahovať všetky osobné veci
15. uviesť izbu do pôvodného stavu
16. zanechať izbu čistú (vykonať záverečné upratovanie)
17. odstrániť spôsobené škody, prípadne uhradiť škodu
18. vrátiť zapožičaný inventár
19. odovzdať kľúč od izby vychovávateľovi (izbu preberá vychovávateľ)

**A.4. Práva a povinnosti ubytovaných žiakov**

A.4.1. Ubytovaní žiaci majú právo :

1. používať pridelenú izbu s príslušenstvom a spoločné priestory ŠI
2. na informácie týkajúce sa jeho osoby, výchovno-vzdelávacieho programu ŠI a možností, ktoré pre neho internát ponúka
3. byť zvolený do internátnej žiackej rady a pôsobiť v nej
4. prostredníctvom zvoleného zástupcu žiakov spolupodieľať sa na činnosti internátnej žiackej rady (predkladať pripomienky, podnety, návrhy, opatrenia...)
5. na komunikáciu s pedagogickými i nepedagogickými zamestnancami školy v duchu zásad slušnosti, humanity a tolerancie
6. slušne vysloviť svoj názor, argumentovať i žiadať vysvetlenie k téme, ktorá sa ho týka
7. na odpočinok a regeneráciu po vyučovaní, ako aj nerušený spánok v noci
8. bezplatne si zapožičať knihy v knižnici ŠI podľa výpožičného poriadku
9. dobrovoľne a na základe vlastného výberu sa zúčastňovať na činnosti záujmových útvarov a iných výchovných podujatí organizovaných ŠI
10. na poskytnutie zdravotnej pomoci, zabezpečenie lekárskeho ošetrenia
11. na ochranu pred fyzickým a psychickým násilím
12. na ochranu cti a povesti
13. na celkovú ochranu a pomoc (napr. pred šikanovaním, vyhrážaním, vydieraním, verbálnym či fyzickým ponižovaním ...)
14. na multikultúrne prostredie – výchovu v duchu tolerancie, vzájomnej znášanlivosti a inklúzie
15. na ochranu osobných údajov pred ich neoprávneným šírením alebo zneužívaním v ŠI
16. stravovať sa v stravovacích zariadeniach SOŠ technickej
17. prijímať návštevy podľa osobitných predpisov a len vo vyhradených priestoroch
18. na zachovanie súkromia t.j. dôverné informácie, ktoré sa dozvie vychovávateľ ŠI od žiaka v rámci výchovného rozhovoru, nesmie oznámiť tretím osobám (môže tak urobiť len v prípade ak záležitosť vyžaduje konzultáciu, prípadne vyhodnotí, že daný problém je z výchovného hľadiska nutné riešiť, prípadne by mohlo dôjsť k ohrozeniu zdravia, bezpečnosti či života žiaka).
19. odmietnuť taký príkaz či nariadenie vychovávateľa a iného zamestnanca ŠI, ktoré je v rozpore s školským poriadkom ŠI či platnými zákonmi
20. požiadať zriaďovateľa o zľavu, resp. odpustenie poplatkov za ubytovanie v prípade, že pochádza z rodiny, ktorá je v hmotnej núdzi (výšku príspevku na čiastočnú úhradu nákladov a podmienky úhrady určí zriaďovateľ všeobecne záväzným nariadením, žiadateľovi bližšie informácie poskytne zástupca riaditeľa pre školský internát)
21. obrátiť sa na skupinového vychovávateľa, vedúceho vychovávateľa a následne na zástupcu riaditeľa resp. na riaditeľa školy, ak sa domnieva, že došlo k porušeniu jeho práv

A.4.2. Ubytovaní žiaci majú povinnosť:

1. osvojiť si pravidlá Školského poriadku a dodržiavať Školský poriadok ŠI,  rešpektovať pokyny pedagogických a ostatných zamestnancov ŠI
2. do 10. kalendárneho dňa v mesiaci zaplatiť príspevok na úhradu nákladov za ubytovanie na nasledujúci kalendárny mesiac
3. pri vstupe do budovy sa na vrátnici preukázať preukazom (preukaz vydáva ŠI žiakovi na dobu pobytu v internáte).
4. pri odchode zo ŠI nechať na vrátnici Záznamy o vychádzkach s vyznačeným časom vychádzky a po návrate si Záznamy vyzdvihnúť (bez oznámenia a udelenej vychádzky nesmie žiak opustiť internát!) Po návrate z vychádzky sa dostaviť do zborovne internátu, aby mohol byť riadne zaznamenaný čas návratu z vychádzky.
5. každú neprítomnosť v internáte z dôvodu choroby, alebo osobného dôvodu nahlásiť telefonicky, alebo elektronicky (za neplnoletého žiaka tak urobí zákonný zástupca)
6. pri udelení vychádzky s návratom po 21.00 hod dodržiavať osobitné pokyny vydané vedením ŠI a postupovať v súlade s nimi
7. žiadať o predĺženú vychádzku vopred, o jej udelení rozhoduje výhradne vychovávateľ
8. nahlásiť každý odchod domov službukonajúcemu vychovávateľovi, dátum a čas odchodu si dať zapísať do záznamov o vychádzkach a odchodoch zo ŠI, (v prípade neplnoletých žiakov vychovávateľ informuje zákonného zástupcu o odchode žiaka)
9. zúčastňovať sa vyučovania podľa platného rozvrhu hodín školy
10. dodržiavať poriadok a čistotu v pridelených izbách, pravidelne – každých 14 dní si vymieňať posteľnú bielizeň, ktorú si žiaci prinesú z domu
11. dodržiavať nočný pokoj od 22.00 hod. do 6.00 hod, v tomto čase vypnúť hudbu, PC, stlmiť zvuk na mobilnom telefóne, na svietenie používať len tlmené svetlo nočnej lampy
12. udržiavať spoločné priestory ŠI a okolie ŠI v čistote
13. pri odôvodnenom podozrení sa podrobiť dychovej skúške na zistenie prítomnosti alkoholu alebo inej drogy v organizme (o tejto skutočnosti bude zákonný zástupca neodkladne informovaný, ako aj o výsledku dychovej skúšky) (žiaci do 18 rokov podľa § 5 odstavec 4, respektíve podľa §5 odstavec 5 Zak. NRSR č. 219/1996 Z.z. v znení neskorších zmien a doplnkov). Ak sa žiak starší ako 18 rokov odmietne podrobiť dychovej skúške, bude to považované za prítomnosť omamnej a psychotropnej látky v organizme
14. vykonávať samoobslužné činnosti, udržiavať v čistote kuchynku, vykonávať služby v kuchynkách a študovniach podľa rozpisu služieb žiakov na jednotlivých poschodiach (ak tak rozhodol skupinový vychovávateľ), pomáhať pri udržiavaní čistoty okolia ŠI a iných činnostiach podľa pokynov vedenia ŠI, alebo poverených zamestnancov
15. šetriť vodou a elektrickou energiou
16. s majetkom ŠI zaobchádzať šetrne, nenásilne, predchádzať jeho poškodeniu, opotrebované alebo inak poškodené a nefunkčné zariadenia alebo iné závady ihneď po ich zistení nahlásiť vychovávateľovi
17. dodržiavať zásady tolerancie, dobrého spolunažívania a slušného správania
18. zdvorilo vystupovať voči zamestnancom ŠI a iným osobám pohybujúcim sa v ŠI
19. pred odchodom z izby dôkladne zatvoriť okno, zhasnúť svetlá a izbu uzamknúť
20. pri strate kľúča (od izby, príp. skrine) neodkladne a na vlastné náklady dať vyhotoviť nový kľúč
21. počas varenia v kuchynke byť neustále prítomný, nenechávať variace sa jedlo bez dozoru
22. potraviny odložené v spoločnej chladničke riadne označiť v uzatvárateľnej nádobe a pravidelne kontrolovať obsah, vyhodiť potraviny po dátume spotreby a pokazené varené pokrmy
23. umožniť kontrolu osobných vecí, ktorá sa vykonáva za prítomnosti dvoch vychovávateľov a dotknutého žiaka na príkaz riaditeľa, alebo jeho zástupcu za účelom hľadania odcudzených vecí, zakázaných látok, nebezpečných predmetov ako napr. (drogy, alkohol, lovecké nože, paralyzéry, el. spotrebiče, a pod.)

A.4.3. Ubytovaným žiakom sa nepovoľuje:

1. prechovávať a používať akékoľvek vlastné elektrické spotrebiče okrem sušičov vlasov – fénov, holiacich strojčekov, stolných lámp, rádií, tabletov, PC, mobilných telefónov, (žehliť a variť, sa môže len v priestoroch na to vyhradených, zariadeniami poskytovanými ŠI)
2. premiestňovať nábytok ŠI v izbách bez súhlasu vychovávateľa
3. prinášať do ŠI nábytok a iné zariadenia bez predchádzajúceho súhlasu vedenia internátu
4. lepiť plagáty, obrázky a iný materiál na steny takými lepiacimi prostriedkami, ktoré by pri odstránení mohli poškodiť farbu steny (na konci školského roka je potrebné izbu uviesť do pôvodného stavu)
5. zdržiavať sa v ŠI v čase vyučovania bez dôvodu
6. fajčiť v priestoroch ŠI a v jeho bezprostrednom okolí (týka sa to aj elektronickej cigarety)
7. manipulovať s otvoreným ohňom
8. prinášať, uschovávať a konzumovať alkoholické nápoje alebo iné návykové látky, alebo prísť pod ich vplyvom do ŠI, vrátane distribúcie
9. prechovávať akékoľvek chemikálie, strelné, bodné a iné zbrane a výbušniny
10. umývať taniere, príbory a kuchynské riady v umývadlách a sprchových kútoch (na tento účel slúžia drezy v kuchynkách)
11. vykláňať sa z okien alebo sedieť na nich, komunikovať cez otvorené okná, pokrikovať na okoloidúcich, vyhadzovať akékoľvek predmety z okien, odkladať potraviny na vonkajšiu parapetnú dosku, alebo akýmkoľvek správaním ohroziť seba či ostatných
12. prechovávať, rozširovať a propagovať pornografiu a materiály navádzajúce k násiliu, náboženskej, rasovej, národnostnej a sexuálnej neznášanlivosti
13. dopúšťať sa zastrašovania, vydierania, psychického alebo fyzického nátlaku, násilia a šikanovania, ako aj kyberšikany
14. chovať v ŠI zvieratá
15. bez dovolenia vychovávateľa pozývať akékoľvek návštevy do izby a do návštevnej miestnosti, vodiť cudzie osoby do priestorov ŠI
16. kúpať sa vo vodných plochách bez dozoru plavčíka

**A.5. Práva a povinnosti pedagogických zamestnancov ŠI**

A.5.1. Pedagogickí zamestnanci ŠI majú právo :

1. vyžadovať od žiakov dodržiavanie pravidiel Školského poriadku
2. na podporu od rodičov pri výchove a vzdelávaní ich detí
3. na priaznivé podmienky pre svoju prácu
4. tvorivo inovovať výchovný proces
5. na zachovanie ľudskej dôstojnosti, cti a povesti
6. na ochranu zdravia
7. na informácie týkajúce sa žiakov a chodu školy a internátu
8. na názor, slobodu prejavu, myslenia, svedomia

A.5.2. Povinnosti pedagogických zamestnancov ŠI

* 1. zaručiť kvalitu výchovno-vzdelávacieho procesu
  2. na začiatku školského roka, (v priebehu prvého týždňa) oboznámiť žiakov s bezpečnostnými a protipožiarnymi predpismi ŠI
  3. informovať žiakov o ponukách voľnočasových aktivít prebiehajúcich v ŠI
  4. viesť záujmovú činnosť pútavo, inovatívne
  5. vypočuť si každého žiaka, hľadať možnosti a riešenia jeho problému, odhaľovať potreby žiaka a viesť ho k všestrannému rozvoju jeho osobnosti, viesť svoje pedagogické pôsobenie cestou inklúzie
  6. rešpektovať (antidiskriminačný zákon) ustanovenia zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov
  7. využiť stretnutia výchovnej skupiny na riešenie aktuálnych problémov skupiny a jednotlivcov
  8. rešpektovať slobodu prejavu žiakov s výnimkou prejavov, ktoré by vyzývali k rasovej, národnostnej, či inej forme neznášanlivosti
  9. vytvárať priaznivú atmosféru pre výchovu a vzdelávanie
  10. spolupracovať so zákonným zástupcom žiaka
  11. poskytnúť pomoc pri úraze, chorobe a neodkladne vyhotoviť záznam o školskom úraze, ktorý sa stal v priestoroch ŠI, alebo pri aktivitách organizovanými ŠI

**A.6. Práva a povinnosti zákonných zástupcov žiaka**

# A.6.1. Zákonný zástupca žiaka má právo

1. oboznámiť sa s výchovno-vzdelávacím programom a Školským poriadkom ŠI
2. byť informovaný o úspechoch, pochvalách i výchovných problémoch žiaka
3. byť neodkladne informovaný o zmene zdravotného stavu či úraze svojho dieťaťa
4. na poskytnutie poradenských služieb a odporúčaní vo výchove žiaka
5. vyjadriť sa k výchovným opatreniam
6. vyjadrovať sa k výchovnému programu ŠI prostredníctvom orgánov školskej samosprávy
7. na prerokovanie výchovného problému a navrhnutých opatrení so zástupcami Pedagogickej rady, ako aj so zástupcom riaditeľa a riaditeľom školy.

A.6.2. Zákonný zástupca žiaka je povinný :

1. pravidelne a v stanovenom termíne uhrádzať poplatok za ubytovanie žiaka,
2. poskytnúť žiakovi vybavenie nutné k pobytu v ŠI (napr. posteľnú bielizeň, hygienické potreby, dostatok oblečenia, primeranú sumu vreckového ...),
3. zabezpečovať čistotu posteľnej bielizne, ako aj celkového oblečenia žiaka,
4. dodržiavať podmienky určené Školským poriadkom ŠI,
5. informovať ŠI o zmene zdravotnej spôsobilosti žiaka, o zdravotných problémoch,
6. zabezpečiť čo najskorší odvoz chorého, zraneného žiaka do domáceho liečenia,
7. nahradiť škodu, ktorú žiak zavinil,
8. neodkladne oznámiť neprítomnosť žiaka v ŠI, ako aj potvrdený výskyt infekčnej choroby u žiaka alebo osôb žijúcich s ním v jednej domácnosti.

**A.7. Výchovné opatrenia**

Výchovnými opatreniami sú pochvaly, iné ocenenia a opatrenia na posilnenie disciplíny žiakov.

A.7.1. Pochvaly a iné ocenenia

1. ***Pochvala skupinovým vychovávateľom***
2. za činnosť v prospech výchovnej skupiny (za vzorné správanie, vzorné plnenie povinností, mimoriadny prejav aktivity a iniciatívy, výrazne prosociálne správanie, ktoré pozitívne ovplyvňuje sociálnu klímu v skupine).
3. za vzorný poriadok v izbe.

*Pochvala je udelená podľa individuálneho posúdenia skupinového vychovávateľa.*

1. ***Pochvala riaditeľom školy***
2. za úspešnú reprezentáciu ŠI.
3. za nezištnú pomoc, záslužný alebo statočný čin, výrazne prosociálne správanie, ktoré ovplyvňuje sociálnu klímu v ŠI.

*Pochvala je navrhnutá podľa individuálneho posúdenia skupinového vychovávateľa.*

1. ***Vecná odmena***
2. za poriadok a čistotu v izbe.
3. za zvlášť záslužnú činnosť a iniciatívu v prospech ŠI.
4. za úspešnú reprezentáciu ŠI vo vedomostných, kultúrnych a športových súťažiach v rámci mesta, kraja, SR.

A.7.2. Opatrenia na posilnenie disciplíny

* 1. ***Napomenutie skupinovým vychovávateľom (za jednorazové porušenie Školského poriadku), pokarhanie skupinovým vychovávateľom***

1. za oprávnenú ústnu, alebo písomnú sťažnosť pedagógov a ostatných zamestnancov ŠI, ktorá bola zaznamenaná v Denných záznamoch ŠI, alebo prednesená na Pedagogickej rade.
2. za rušenie nočného pokoja (napr. hlukom, zariadením na reprodukovanú hudbu), neuposlúchnutie pokynov a upozornení vychovávateľa .

## za porušenie Školského poriadku menej závažným spôsobom

## za iné menej závažné priestupky podľa posúdenia skupinovým vychovávateľom alebo pomocným vychovávateľom, alebo na návrh nepedagogického zamestnanca ŠI

## za opakované neskoré príchody do ŠI (za viac ako 3 neskoré príchody o viac ako 15 min), v čase do 22.00 hod,

## za viac ako 3 upozornenia so zápisom v Denníku skupiny o nevhodnom správaní v ŠI,

## za opustenie budovy ŠI bez oznámenia a súhlasu vychovávateľa.

# *Pokarhanie riaditeľom školy*

## za neskorý (neopodstatnený) príchod do ŠI po 22.00 hod.

## za neslušné správanie.

## za poškodenie dobrého mena ŠI.

## za opakované opustenie budovy ŠI bez oznámenia a súhlasu vychovávateľa (viac ako 3 krát).

## za vyhadzovanie predmetov, vylievanie vody z okien ŠI, pokrikovanie na okoloidúcich, ohrozenie svojej bezpečnosti či bezpečnosti iných,

## za opakujúce sa priestupky po napomenutí alebo pokarhaní skupinovým vychovávateľom.

## za urážku dôstojnosti človeka výrokom, gestom alebo neslušným výrazom,

## za úmyselné poškodzovanie majetku ŠI,

## za viac ako 5 upozornení so zápisom v Denníku skupiny o nevhodnom správaní v ŠI.

# *Podmienečné vylúčenie z ŠI*

## za preukázané klamstvá a podvody,

## za nedovolené opustenie ŠI, alebo neprítomnosť v ŠI v noci, bez vedomia a súhlasu vychovávateľa a zákonného zástupcu,

## za prinášanie vecí ohrozujúcich život a zdravie žiakov a vychovávateľov do ŠI alebo na činnosti organizované ŠI,

## za fajčenie, požívanie alkoholických nápojov a iných druhov návykových látok v internátnych priestoroch a na internátnych akciách, ako aj príchod do ŠI pod vplyvom týchto látok,

* 1. za manipuláciu s otvoreným ohňom v priestoroch ŠI a jeho blízkosti,

## za zvlášť hrubé správanie voči ubytovaným v ŠI alebo zamestnancom ŠI,

## za krádež,

## za vandalizmus,

## za prejavy rasovej neznášanlivosti.

# *Vylúčenie z ŠI:*

## za porušenie podmienky uloženej pri podmienečnom vylúčení zo školského internátu,

## za šikanovanie (vrátane kyberšikany) a vydieranie,

## za úmyselné ublíženie na zdraví,

## za prechovávanie a rozširovanie alkoholu a iných omamných látok v ŠI.

1. za prechovávanie a rozširovanie pornografie a iných materiálov nabádajúcich k rasovej, národnostnej a etnickej neznášanlivosti,
2. za zvlášť hrubé, vulgárne správanie, vyhrážanie sa, slovný alebo fyzický útok voči zamestnancom ŠI, alebo žiakom,
3. za úmyselné poškodzovanie majetku ŠI a jeho zamestnancov, ako aj majetku ubytovaných žiakov.

**Všetky výchovné opatrenia** sú zaznamenané v osobnom spise žiaka, písomne oznámené rodičom, zákonným zástupcom žiaka, alebo plnoletému žiakovi. Každému výchovnému opatreniu predchádza osobný pohovor so žiakom a jeho zákonným zástupcom. K  závažným, alebo sporným priestupkom voči Školskému poriadku sa vyjadruje Pedagogická rada, aby bola zabezpečená objektivita.

**B. Zásady správania žiakov**

B.1. Oslovenie a pozdravy

1. Žiaci zdravia všetkých zamestnancov školy.
2. Žiaci oslovujú pedagogických aj nepedagogických pracovníkov ŠI slovom pani alebo pán a príslušným názvom funkcie (napr. riaditeľ, zástupca, vychovávateľ a pod.).
3. Žiaci vychovávateľom a všetkým zamestnancom ŠI vykajú.

**C. ZÁVEREČNÉ USTANOVENIE**

1. Zmeny a doplnky Školského poriadku schvaľuje riaditeľ školy po prerokovaní vo vedení ŠI a na Pedagogickej rade.
2. Školský poriadok je prístupný vo všetkých výchovných skupinách.
3. Školský poriadok nadobúda platnosť po schválení pedagogickou radou a účinnosť dňom 1.9.2023
4. Nadobudnutím účinnosti tohto Školského poriadku sa ruší platnosť predchádzajúceho Školského poriadku.

Školský poriadok bol schválený Pedagogickou radou dňa 3.7.2023

V Bratislave dňa 12.7.2023 ------------------------

Mgr. Petra Pavelková

riaditeľka